Il-MPE huma mħassba dwar id-drittijiet taċ-ċittadini tal-UE u r-Renju Unit, inkluż il-libertà tal-moviment Tħassib dwar l-Iskema UK - EU għall-ksib tal-istatus ta' stabbilit u t-twaqqif ta' awtorità indipendenti Il-libertà tal-moviment, it-tul tal-perjodu ta' tranżizzjoni u l-limitazzjoni tal-ħsara għall-ħajja taċ-ċittadini tal-UE u tar-Renju Unit fil-qalba tad-dibattitu Il-Parlament jenfasizza li huma meħtieġa assigurazzjonijiet dwar il-protezzjoni tad-drittijiet taċ-ċittadini biex ikun jista' jikkonsenta l-Ftehim dwar il-Ħruġ. F'riżoluzzjoni adottata nhar l-Erbgħa, il-MPE jieħdu kont tad-drittijiet taċ-ċittadini fil-kuntest tal-Brexit u jenfasizzaw li l-kunsens tagħhom għall-Ftehim dwar il-Ħruġ se jqis " l-esperjenza miksuba u l-assigurazzjonijiet mogħtija" dwar il-protezzjoni tagħhom. Il-Parlament jesprimi tħassib speċjalment dwar l-approċċ amministrattiv tar-Renju Unit fl-Iskema għall-ksib tal-istatus ta' stabbilit tal-UE, in-nuqqas ta' dokument fiżiku għall-applikanti li jirnexxu, u l-aċċessibbiltà tagħha, fost kwistjonijiet oħra. Il-MPE esprimew dubji fl-istruttura u l-indipendenza tal- "awtorità indipendenti" tar-Renju Unit prevista fil-Ftehim dwar il-Ħruġ, u iddikjaraw li huma jilqgħu l-istabbiliment ta' mekkaniżmu ta' skrutinju konġunt bejn il-Parlament Ewropew u r-Renju Unit. It-test adottat jitlob li jitniedu kampanji ta' informazzjoni biex iħejju liċ-ċittadini u jħeġġeġ lill-gvernijiet fl-Istati Membri tal-UE27 biex jadottaw miżuri konsistenti u ġenerużi biex jipprovdu ċertezza legali għaċ-ċittadini tar-Renju Unit li jirrisjedu fit-territorju tagħhom. Ir-riżoluzzjoni ġiet adottata b'610 vot favur, 29 kontra u 68 astensjonijiet wara dibattitu nhar it-Tlieta li ffoka l-aktar fuq il-futur tal-moviment liberu u l-limitazzjoni tal-impatt tal-Brexit fuq ħajjet iċ-ċittadini. tad-dikjarazzjonijiet ta' Nikolabina Brnjac, li tirrappreżenta l-Presidenza Kroata tal-Kunsill u minn Ursula von der Leyen, President tal-Kummissjoni tad-dibattitu tal-Membri tad-dikjarazzjonijiet tal-għeluq minn Michel Barnier, Kap Negozjatur tal-UE għall-Ħruġ tar-Renju Unit mill-UE, u Nikolomina Brnijac Biex jidħol fis-seħħ, il-Ftehim dwar il-Ħruġ bejn l-Unjoni Ewropea u r-Renju Unit jeħtieġ li jiġi approvat mill-Parlament Ewropew b'maġġoranza sempliċi tal-voti mitfugħa (Artikolu 50(2) tat-Trattat dwar l-Unjoni Ewropea). Il-Parlament jivvota dwar il-Ftehim dwar il-Ħruġ wara li jitlesta l-proċess ta' ratifika fir-Renju Unit. It-tieni Parti tal-Ftehim dwar il-Ħruġ tipproteġi liċ-ċittadini tal-UE fir-Renju Unit u ċ-ċittadini tar-Renju Unit f'pajjiżi oħra tal-UE, kif ukoll il-familji tagħhom. Skont id-dispożizzjonijiet tagħha, id-drittijiet kollha tas-sigurtà soċjali skont il-liġi tal-UE se jinżammu u d-drittijiet taċ-ċittadini se jiġu garantiti matul ħajjithom kollha. Il-proċeduri amministrattivi rilevanti kollha jridu jkunu trasparenti, bla xkiel u razzjonalizzati. L-implimentazzjoni u l-applikazzjoni ta' dawn it-termini se jkunu sorveljati minn awtorità indipendenti b'setgħat ekwivalenti għal dawk tal-Kummissjoni Ewropea. Għal aktar informazzjoni Reġistrazzjoni tad-dibattitu (14.01.2020) Fajl dwar il-proċedura Riżoluzzjonijiet tal-PE u l-kompożizzjoni tal-Brexit Steering Group Aktar informazjzoni Materjal awdjoviżiv b'xejn Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF